b'\n_START_ARTICLE_\nKubotanas\n_START_PARAGRAPH_\nKubotanas\xc2\xa0\xe2\x80\x93 savigynai skirtas ginklas, kartu esantis lazdel\xc4\x97s formos rakt\xc5\xb3 pakabukas. sukurtas Soke Kubota Takayuki._NEWLINE_Kubotanas yra javaros variantas. Tai paprastai 14\xc2\xa0cm ilgio ir apie 1,5\xc2\xa0cm storio lazdel\xc4\x97, pana\xc5\xa1i \xc4\xaf flomaster\xc4\xaf ar kiek storesn\xc4\x97. Prie rakt\xc5\xb3 \xc5\xbeiedo prisegtas kubotanas atrado kaip dekoratyvinis rakt\xc5\xb3 pakabukas._NEWLINE_Kubotanas naudojamas labai pana\xc5\xa1iai kaip javara. Ginantis kubotanu kaip ir javara atakuoja kaul\xc4\x97tas, mink\xc5\xa1tas vietas ir nerv\xc5\xb3 rezginius\xc2\xa0\xe2\x80\x93 krumplius, dilb\xc4\xaf, tarpuak\xc4\xaf, blauzdas, pilv\xc4\x85, saul\xc4\x97s rezgin\xc4\xaf, stubur\xc4\x85, smilkinius, \xc5\xa1onkaulius, kirk\xc5\xa1nis, kakl\xc4\x85, akis ir kt._NEWLINE__NEWLINE_Kubotanas laikomas kum\xc5\xa1tyje arba nukreiptas priekin. Kum\xc5\xa1tyje sugniau\xc5\xbetas kubotanas sustiprina sm\xc5\xabgius kum\xc5\xa1\xc4\x8diu. Su prisegtais raktais kubotan\xc4\x85 galima naudoti kaip ma\xc5\xbe\xc4\x85 spragil\xc4\x85. Kubotanu galima atakuoti visas vietas, kurias atakuoja pir\xc5\xa1to d\xc5\xabriais, tik kubotanas veikia stipriau. Pvz., policininkas gali viena ranka (\xc5\xbeastu ir dilbiu) sugriebti sulaikom\xc4\x85j\xc4\xaf u\xc5\xbe kaklo, o kita ranka kubotanu bakstel\xc4\x97ti \xc4\xaf sulaikomojo str\xc4\x97nas. Taip naudojamas kubotanas sukelia stipr\xc5\xb3 skausm\xc4\x85, kuris priver\xc4\x8dia sulaikom\xc4\x85j\xc4\xaf pasiduoti._NEWLINE_Kubotano (kaip ir javaros) naudojimas ypatingas tuo, kad jo technik\xc4\x85 naudoti gali ir netur\xc4\x97damas paties kubotano, o naudodamas parankinius \xc4\xafrankius, kurie paprastai b\xc5\xabna tiek pat efektyv\xc5\xabs, kaip ir kubotanas. Kubotano pakaitalu gali b\xc5\xabti susuktas \xc5\xbeurnalas, plauk\xc5\xb3 \xc5\xa1epetys, ra\xc5\xa1iklis, flomasteris ar storas pie\xc5\xa1tukas, pagaliukas ir kt._NEWLINE_Kubotanas (plastikin\xc4\x97, metalin\xc4\x97 ar medin\xc4\x97 lazdel\xc4\x97) yra tiek pana\xc5\xa1us \xc4\xaf kasdienius daiktus, kad \xc4\xafstatymais juos u\xc5\xbedrausti prakti\xc5\xa1kai ne\xc4\xafmanoma. Tiesa, JAV draud\xc5\xbeiama kubotanus \xc4\xafsine\xc5\xa1ti \xc4\xaf l\xc4\x97ktuvus. JAV ir D. Britanijoje kubotanus galima ne\xc5\xa1iotis vie\xc5\xa1ose vietose.'